এদনা কিপলাগাত
এদনা নেরিংওনি কিপলাগাত (ইংরেজি: Edna Ngeringwony Kiplagat; জন্ম: ১৫ সেপ্টেম্বর, ১৯৭৯) দূরপাল্লার কেনিয়ার দৌঁড়বিদ। ২০১১ ও ২০১৩ সালের বিশ্ব অ্যাথলেটিকস চ্যাম্পিয়নশিপের ম্যারাথনে বিজয়ী হয়ে স্বর্ণপদক লাভ করেন তিনি। ২০১০ সালে লস এঞ্জেলস ও নিউইয়র্ক সিটি’র ম্যারাথনে বিজয়ী হয়ে নিজেকে ম্যারাথন দৌঁড়বিদ হিসেবে প্রতিষ্ঠিত করেন। ২০১২ সালের লন্ডন ম্যারাথনে ২:১৯:৫০ সময়ে নিজস্ব সেরা সময়ের রেকর্ড গড়েন।